**ПРОТОКОЛ № 31**

05.11.2015 г.

Днес, 05.11.2015 година в 13:30 часа в заседателната зала на Община Троян се събра Общинската избирателна комисия в състав:

1. Емил Дамянов Цветанов - председател

2. Мариета Василева Иванова – заместник-председател

3. Елка Иванова Ангелова - секретар

4. Павлина Минкова Комитова - член

5. Дария Цочева Стоименова - член

6. Димитър Георгиев Вучков - член

7. Христо Колев Варчев – член

8. Красимира Георгиева Славкова – член

9. Станка Василева Драганска-Николова – член.

Отсъстват членовете на ОИК-Троян Свилен Енчев Димитров и Севил Юсеинова Кабакчиева – Толева.

На лице е кворум. ОИК – Троян може да приема решения.

**Беше определен следния дневен ред:**

1. Заличаване на избрания кмет на община Троян от списъка на обявените за избрани общински съветници и обявяване на избран за общински съветник следващия кандидат в листата на ПП „БЪЛГАРСКА СОЦИАЛИСТИЧЕСКА ПАРТИЯ“.

След проведено поименно гласуване с 9 /девет/ гласа „за“ беше приет дневният ред за заседанието.

**По точка първа от дневния ред:**

След проведено поименно гласуване, с 9 /девет/ гласа „за“, „против“ – няма, на основание чл.87, ал.1, т.26 от Изборния кодекс, ОИК-Троян прие следното:

**Р Е Ш Е Н И Е: № 311-МИ**

**ОТНОСНО:** Заличаване на избрания кмет на община Троян от списъка на обявените за избрани общински съветници и обявяване на избран за общински съветник следващия кандидат в листата на ПП „БЪЛГАРСКА СОЦИАЛИСТИЧЕСКА ПАРТИЯ“.

Със свое Решение № 260-МИ/27.10.2015г. ОИК-Троян е обявила имената на избраните общински съветници по партии, коалиции и местни коалиции. Сред избраните под номер дванадесет е записана Донка Иванова Михайлова с ЕГН \*\*\*\*\*\*\*\*\*\* – общински съветник от ПП „БЪЛГАРСКА СОЦИАЛИСТИЧЕСКА ПАРТИЯ“.

С Решение № 310-МИ/02.11.2015г. ОИК-Троян е обявила за избран на втори тур за кмет на община Троян Донка Иванова Михайлова с ЕГН \*\*\*\*\*\*\*\*\*\*.

Предвид изложеното и на основание чл.87, ал.1, т.26 от Изборния кодекс и Решение № 2884-МИ/03.11.2015г. на ЦИК, ОИК-Троян

**Р Е Ш И:**

Заличава от списъка на обявените за избрани общински съветници Донка Иванова Михайлова с ЕГН \*\*\*\*\*\*\*\*\*\*, предложена от ПП „БЪЛГАРСКА СОЦИАЛИСТИЧЕСКА ПАРТИЯ“ и обявява за избран за общински съветник Васил Цочев Радойчевски с ЕГН \*\*\*\*\*\*\*\*\*\*, който е следващ кандидат в листата за общински съветници на ПП „БЪЛГАРСКА СОЦИАЛИСТИЧЕСКА ПАРТИЯ“.

Да се изпрати копие от Решението на Областен управител – Ловеч и Общински съвет – Троян.

Решението подлежи на обжалване в седемдневен срок пред Административен съд град Ловеч, по реда на чл. 459 от ИК.

Заседанието приключи в 14:00 часа.

Неразделна част от настоящия протокол е присъствен лист на членовете на ОИК от 05.11.2015 г.